**ZAPISNIK**

**s 20. sjednice Gradskog vijeća Grada Skradina**

20. sjednica Gradskog vijeća Grada Skradina održana je u petak 15. prosinca 2023.g.

u prostorijama Kulturnog centra u Skradinu, s početkom u 11,00 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 10, te postoji kvorum za pravovaljano odlučivanje. Sjednici su nazočni: Ivan Banić, Davor Brajković, Dražen Kartelo, Antonia Maretić, Fabijan Palinić, Tea Periša, Tonći Petrović, Slavko Skočić, Kristina Vlaić Bubalo i Nadija Zorica. Sjednici nisu nazočni: Dalibor Damjanić, Marko Računica i Florijan Žižić (opr.ods.).

 Sjednici je nazočan gradonačelnik Grada Skradina Antonijo Brajković. Sjednici nije nazočan zamjenik gradonačelnika iz reda pripadnika srpske nacionalne manjine Nikola Milović.

 Predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 26 točaka, te nema predloženih izmjena i dopuna dnevnog reda.

Predsjednica Gradskog vijeća Grada Skradina Nadija Zorica stavila na glasovanje predloženi dnevni red, te je isti jednoglasno usvojen ( nazočno 10 vijećnika).

 Za raspravu i odlučivanje utvrđen je slijedeći

**D N E V N I R E D**

1. Prijedlog III Izmjena i dopuna Proračuna Grada Skradina za 2023.g.
2. Prijedlog Izmjena i dopuna (II) Programa javnih potreba u kulturi na području Grada Skradina za 2023. godinu.
3. Prijedlog Izmjena i dopuna (I) Programa javnih potreba u sportu na području Grada Skradina za 2023. godinu.
4. Prijedlog Izmjena i dopuna (I) Programa pomoći socijalno ugroženim osobama na području Grada Skradina za 2023. godinu.
5. Prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2023.g. (III)
6. Prijedlog Izmjena i dopuna Programa održavanja komunalne infrastrukture na području Grada Skradina u 2023.g. (II)
7. Prijedlog Proračuna Grada Skradina za 2024. godinu s projekcijom Proračuna Grada Skradina za 2025. i 2026. godinu.
8. Prijedlog Odluke o izvršenju Proračuna Grada Skradina za 2024.g.
9. Prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2024. godinu.
10. Prijedlog Programa javnih potreba u kulturi na području Grada Skradina za 2024.g.
11. Prijedlog Programa javnih potreba u sportu na području Grada Skradina za 2024. g.
12. Prijedlog Programa pomoći socijalno ugroženim osobama na području Grada Skradina za 2024. g.
13. Prijedlog Programa građenja komunalne infrastrukture na području Grada Skradina u 2024.g.
14. Prijedlog Programa održavanja komunalne infrastrukture na području Grada Skradina

u 2024.g.

-2-

1. Prijedlog Odluke o porezima Grada Skradina.
2. Prijedlog Odluke o visini paušalnog poreza za djelatnost iznajmljivanja i smještaja u turizmu na području Grada Skradina.
3. Prijedlog Odluke o visini poreznih stopa godišnjeg poreza na dohodak  na području Grada Skradina.
4. Prijedlog Odluke o ustrojstvu i djelokrugu Jedinstvenog upravnog odjela Grada Skradina.
5. Prijedlog Odluke o o imenovanju i protezanju pojedinih ulica u naselju Rupe na

području Grada Skradina.

1. Prijedlog Odluke o redu na pomorskom dobru.
2. Prijedlog Plana upravljanja pomorskim dobrom na području Grada Skradina za razdoblje 2024.-2028. godine.
3. Prijedlog Odluke o izmjeni Odluke o utvrđivanju mjerila za sudjelovanje roditelja u cijeni programa Dječjeg vrtića Skradin.
4. Prijedlog Analize stanja sustava civilne zaštite Grada Skradina za 2023.g.
5. Prijedlog Godišnjeg plana razvoja sustava civilne zaštite Grada Skradina u 2024. g.
6. Prijedlog Zaključka o usvajanju Procjene ugroženosti od požara Grada Skradina i Plan zaštite od požara za Grad Skradin (Usklađivanje)
7. Prijedlog Zaključka o davanju prethodne suglasnosti na Financijski plan za 2024. godinu s projekcijom financijskog plana za 2025. i 2026. godinu Gradske knjižnice Ivan Pridojević Skradin

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **TONĆI PETROVIĆ, vijećnik HDZ-a:**

“1. Pitanje

U kojoj je fazi izrada gupa grada Skradina te koliko imamo suglasnosti na isti (od cca 30)

2.Pitanje

Zasto su poceli radovi na rekonstrukciji ulaza u Skradin kod mosta a da kanal nije ociscen ,izbageriran ,pokosen sevar od strane Hrv.voda

ODGOVORI:

Po ovlaštenju gradonačelnika pročelnica Upravnog odjela za gospodarstvo, komunalne djelatnosti i lokalnu samoupravu Anita Ivić odgovorila je:

„1. Što se tiče izrade Plana, isti je u postupku izrade, čeka se konačni prijedlog Odluke od strane izrađivača, a potom idemo u postupak provođenja javne rasprave koja bi trebala početi sredinom siječnja.

Dobiven je veći broj potrebnih suglasnosti na prijedlog, još trebaju doći neke. Mislim kako će to stići do sredine siječnja kako bi mogli započeti javnu raspravu.“

-3-

Na drugo pitanje vijećnika Tonćia Petrovića odfovorio je gradonačelnik Grada Skradina Antonijo Brajković:

„2. Što se tiče radova, to su pripremni radovi. Njihova procjena je bila da oni mogu napraviti taj prijelaz bez nekakvih značajnijih intervencija. Hrvatske vode imaju neke svoje planove, a izvođač radova tvrtka „COLAS“ nije u toj koordinaciji. Njega ne zanima čišćenje kanala. S druge strane, Hrvatske vode smatraju kako nam previše izlaze u susret kad je taj dio kanala u pitanju, jer se radi o pomorskom dobru, a ne vodnom dobru. Sve južno od mosta je pomorsko dobro i to bi u Grad trebao, zajedno s Županijom tražiti neka sredstva kad već imamo Elaborat. Hrvatske vode imaju nadležnost za rad sjeverno od mosta. U svakom slučaju, mi ćemo tražiti od „Hrvatskih voda“ da budu pojačano prisutne, iako će to sada biti malo teže zbog radova na uređenju državne ceste. Oni svake godine pokose ševar, ali ne čiste kanal.“

1. **FABIJAN PALINIĆ, vijećnik HDZ-a**

„Mogu li se vijećničke naknade povećati koliko-toliko?“

ODGOVORI:

Gradonačelnik Grada Skradina Antonijo Brajković odgovorio je:

„1. Prema sadašnjem Zakonu o lokalnoj i područnoj (regionalnoj) samoupravi koji regulira to pitanje, bojim se da ona može biti samo manja, a nikako veća. Naime, u jedinicama lokalne samouprave koja ima više od 1.000 do 5.000 stanovnika, među koje pripada Grad Skradin, naknada se određuje na način da ukupna godišnja naknada po članu ne smije iznositi više od 6.000,00 kn i mi smo već sad na maksimumu. Slažem se kako je mjesečni iznos naknade stvarno simboličan, ali to je zakonska odredba koja se mora poštivati. Zakonom je također određeno koliku naknadu smije imati predsjednik predstavničkog tijela, a koliku potpredsjednici. Naknada za predsjednika predstavničkog tijela može se odrediti u iznosu uvećanom za najviše 50%, a za potpredsjednike u iznosu uvećanom za najviše 30% pripadajuće naknade. Sukladno navedenom, Gradsko vijeće Grada Skradina donijelo je odluku sukladno zakonu.”

1. **SLAVKO SKOČIĆ, vijećnik SDSS-a:**

„1. Mislite li da ideja širenja grada Skradina od Karlovih kuća prema Baninovim kućama odnosno Skradinskom Polju zaslužuje pažnju?

2. Postoji li tehnička dokumentacija koja na kupalištu Krečana omogućuje:

 1. širenje prema mostu

 2. izgradnja duž pješačke staze duž plaže

 3. gradnja WC s pripadajućim sadržajem?“

ODGOVORI:

Gradonačelnik Grada Skradina Antonijo Brajković odgovorio je:

„1. Grad Skradin, u svakom slučaju, kao naselje ima određena prostorna ograničenja i zbog konfiguracije terena jer se nalazi na podnožju brda, a i zbog blizine Nacionalnog parka Krka. Zbog toga nema baš značajnijih površina gdje može širiti svoje stambene zone. U svakom slučaju, u nekim perspektivama je moguće očekivati širenje stambenih zona na taj prostor, odnosno sjeverniji dio na izlazu iz naselja Skradin, prema naselju Skradinsko Polje. Međutim nije dovoljno samo markirati određeni prostor u Prostornom planu kao stambeni, već on mora zadovoljiti niz pretpostavki, od imovinsko-pravnih do izgradnje komunalne infrastrukture cesta, vodovoda, elektro-energetske infrastrukture kako bi se stvorili preduvjeti da se u prostoru može dobiti građevinska dozvola. Imamo niz zona u Skradinu koje su u Prostornom planu određene kao građevinska zona, ali se, nažalost, ne događa ništa, jer su ili u vlasništvu

-4-

države ili su u vlasništvu određenih privatnih osoba, odnosno nisu riješena imovinsko-pravna pitanja i onda se ništa ne događa. No, to ne znači da Grad ne smije promišljati svoju budućnost i osigurati prisutnost stambenih zona u svim našim naseljima, pa tako i u naselju Skradin i Skradinsko Polje.

2. Što se tiče Vašeg drugog pitanja, mi smo u zadnjih nekoliko godina obalnu liniju plaže „Krečana“ proširili za više od 100 m, ali ne u dijelu prema mostu, već u dijelu prema Skradinu. Tako ćemo i ove godine značajna sredstva uložiti u širenje i nasipavanje plaže. Također, u sklopu projekta „Hrvatskih cesta“ rekonstrukcije mosta preko kanala rivina jaruga, Grad sudjeluje u svom postotku za izgradnju vodovoda i kanalizacije prema objektu Scardona (nekadašnji Elemes), što stvara pretpostavke da se na plaži Krečana već od slijedeće godine, ali vjerojatnije od 2015.g. mogu izgraditi ili barem instalirati montažni objekti s tekućom vodom i odvodnjom. Znači projekt postoji, projekt se trenutno realizira i vrlo je izvjesno to očekivati u 2025.g. i da će na Krečani biti puno više sadržaja nego danas, pogotovo komunalno opremljenih sadržaja.“

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 19. sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje Zapisnik s 19. sjednice Gradskog vijeća Grada Skradina, te je isti jednoglasno usvojen. (nazočno 10 vijećnika)

-5-

**RASPRAVA I ODLUČIVANJE**

**Točka 1.**

**Prijedlog III Izmjena i dopuna Proračuna Grada Skradina za 2023.g.**

Nakon uvodnog izlaganja od strane više stručne suradnice za financijske i računovodstvene poslove Marije Grozdanić o prijedlogu III Izmjena i dopuna Proračuna Grada Skradina za 2023.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog III Izmjena i dopuna Proračuna Grada Skradina za 2023.g, te je isti JEDNOGLASNO usvojen (10 nazočnih vijećnika).

III Izmjene i dopuna Proračuna Grada Skradina za 2023.g. prilažu se Zapisniku pod 1) i čine njegov sastavni dio.

**Točka 2.**

**Prijedlog Izmjena i dopuna (II) Programa javnih potreba**

**u kulturi na području Grada Skradina za 2023. godinu**

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Izmjena i dopuna Programa (II) javnih potreba u kulturi na području Grada Skradina za 2023.g., otvorena je rasprava.

Za riječ se javio vijećnik Ivan Banić i pitao da li je uređenje Turine financirano sredstvima iz EU fondova. Gradonačelnik Antonijo Brajković odgovorio je kako je to dijelom financirano iz EU fondova, a dijelom, pogotovo uređenje prvog dijela staze, a najvećim dijelom, naročito uređenje same utvrde Turina financirano je iz Nacionalnog fonda Ministarstva kulture kroz Program zaštite i očuvanja materijalne i kulturne baštine, a kojim se svake godine osigura do 30 000 eura. Naveo je kako je do sada Grad dobio sredstva iz Fonda „Lagura“ i to nekih 70 000 eura.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa (II) javnih potreba u kulturi na području Grada Skradina za 2023.g., te je isti JEDNOGLASNO usvojen (10 nazočnih vijećnika).

Izmjene i dopune Programa (II) javnih potreba u kulturi na području Grada Skradina za 2023.g prilažu se Zapisniku pod 2) i čine njegov sastavni dio.

**Točka 3.**

**Prijedlog Izmjena i dopuna (I) Programa javnih potreba**

**u sportu na području Grada Skradina za 2023. godinu**

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Izmjena i dopuna (I) Programa javnih potreba u sportu na području Grada Skradina za 2023.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna (I) Programa javnih potreba u sportu na području Grada Skradina za 2023.g., te je isti JEDNOGLASNO usvojen (10 nazočnih vijećnika).

Izmjene i dopune (I) Programa javnih potreba u sportu na području Grada Skradina za 2023.g prilažu se Zapisniku pod 3) i čine njegov sastavni dio.

-6-

**Točka 4.**

**Prijedlog Izmjena i dopuna (I) Programa pomoći socijalno**

**ugroženim osobama na području Grada Skradina za 2023. g.**

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Izmjena i dopuna (I) Programa pomoći socijalno ugroženim osobama na području Grada Skradina za 2023.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna (I) Programa pomoći socijalno ugroženim osobama na području Grada Skradina za 2023.g., te je isti JEDNOGLASNO usvojen (10 nazočnih vijećnika).

Izmjene i dopune (I) Programa pomoći socijalno ugroženim osobama na području Grada Skradina za 2023.g prilažu se Zapisniku pod 4) i čine njegov sastavni dio.

**Točka 5.**

**Prijedlog Izmjena i dopuna Programa gradnje objekata i uređaja**

**komunalne infrastrukture na području Grada Skradina u 2023.g. (III)**

Nakon uvodnog izlaganja od strane više savjetnice za komunalne djelatnosti Anke Verović, o prijedlogu Izmjena i dopuna Programa gradnje objekata i uređaja komunalne infrastrukture na području Grada Skradina u 2023.g. (III), otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2023.g. (III), te je isti JEDNOGLASNO usvojen (10 nazočnih vijećnika).

Izmjene i dopune Programa gradnje objekata i uređaja komunalne infrastrukture na području Grada Skradina u 2023.g. (III) prilažu se Zapisniku pod 5) i čine njegov sastavni dio.

**Točka 6.**

**Prijedlog Izmjena i dopuna Programa održavanja komunalne**

**infrastrukture na području Grada Skradina u 2023.g. (II)**

Nakon uvodnog izlaganja od strane više savjetnice za komunalne djelatnosti Anke Verović, o prijedlogu Izmjena i dopuna Programa održavanja komunalne infrastrukture na području Grada Skradina u 2023.g. (II), otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa održavanja komunalne infrastrukture na području Grada Skradina u 2023.g. (II), te je isti JEDNOGLASNO usvojen (10 nazočnih vijećnika).

Izmjene i dopune Programa održavanja komunalne infrastrukture na području Grada Skradina u 2023.g. (II) prilažu se Zapisniku pod 6) i čine njegov sastavni dio.

-7-

**Točka 7.**

**Prijedlog Proračuna Grada Skradina za 2024. godinu s projekcijom**

**Proračuna Grada Skradina za 2025. i 2026. godinu**

O prijedlogu Proračuna Grada Skradina za 2024. g. s Projekcijom Proračuna Grada Skradina za 2025. g. i 2026. g., uvodno izlaganje podnio je gradonačelnik Grada Skradina Antonijo Brajković. Naveo je kako se radi o do sada najvećem prijedlogu Proračuna. Prijedlog Proračuna tako je strukturiran da bi i građani, vijećnici i zaposlenici Uprave trebali biti zadovoljni, ne samo visinom, već i po tome što su gotovo svi aspekti života na jednom području u njega uključeni. Prije svega kroz zadovoljavanje onih osnovnih ljudskih potreba kroz programe građenja i održavanja komunalne infrastrukture, socijalne i društvene programe, kao i kroz najavljene značajne kapitalne objekte. Naveo je kako je proračun prije svega uravnotežen, jer Grad nema tereta, dugovanja ili kreditnih opterećenja, već su u financijskom smislu, u tolikoj mjeri stabilni i proračun i Grad da se značajni projekti financiraju iz vlastitih izvora, kako gradnju i održavanje komunalne infrastrukture, tako i izradu potrebne dokumentacije, odnosno projekata. Kao primjer naveo je izradu projektne dokumentacije za izgradnju sportske dvorane. Naveo je kako se nada kako bi kroz narednu godinu konačno mogli početi s postupkom realizacije izgradnje sportske dvorane kako bi se zadovoljile i sportske i društvene aktivnosti djece i odraslih. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Proračuna Grada Skradina za 2024. g. s Projekcijom Proračuna Grada Skradina za 2025. g. i 2026. g., te je isti JEDNOGLASNO usvojen. (10 nazočnih vijećnika).

Proračun Grada Skradina za 2024. g. s Projekcijom Proračuna Grada Skradina za 2025. g. i 2026.g. prilaže se Zapisniku pod 7) i čini njegov sastavni dio.

**Točka 8.**

**Prijedlog Odluke o izvršenju Proračuna Grada Skradina za 2024.g.**

Nakon uvodnog izlaganja od strane više stručne suradnice za financijske i računovodstvene poslove Marije Grozdanić o prijedlogu Odluke o izvršenju Proračuna Grada Skradina za 2024.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izvršenju Proračuna Grada Skradina za 2024.g., te je ista JEDNOGLASNO usvojena. (10 nazočnih vijećnika).

Odluka se prilaže Zapisniku pod 8) i čini njegov sastavni dio.

**Točka 9.**

**Prijedlog Odluke o redovitom godišnjem financiranju političkih stranaka i članova izabranih**

**s liste grupe birača zastupljenih u Gradskom vijeću Grada Skradina za 2024. godinu**

Nakon uvodnog izlaganja od strane više stručne suradnice za financijske i računovodstvene poslove Marije Grozdanić o prijedlogu Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2024.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2024.g., te je ista JEDNOGLASNO usvojena. (10 nazočnih vijećnika).

Odluka se prilaže Zapisniku pod 9) i čini njegov sastavni dio.

-8-

**Točka 10.**

**Prijedlog Programa javnih potreba u kulturi na području Grada Skradina za 2024.g.**

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Programa javnih potreba u kulturi na području Grada Skradina za 2024.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa javnih potreba u kulturi na području Grada Skradina za 2024.g., te je isti JEDNOGLASNO usvojen (10 nazočnih vijećnika).

Program se prilaže Zapisniku pod 10) i čini njegov sastavni dio.

**Točka 11.**

**Prijedlog Programa javnih potreba u sportu na području Grada Skradina za 2024. g.**

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Programa javnih potreba u sportu na području Grada Skradina za 2024.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa javnih potreba u sportu na području Grada Skradina za 2024.g., te je isti JEDNOGLASNO usvojen (10 nazočnih vijećnika).

Program se prilaže Zapisniku pod 11) i čini njegov sastavni dio.

**Točka 12.**

**Prijedlog Programa pomoći socijalno ugroženim osobama**

**na području Grada Skradina za 2024. g.**

Nakon uvodnog izlaganja od strane gradonačelnika Grada Skradina Antonija Brajkovića o prijedlogu Programa pomoći socijalno ugroženim osobama na području Grada Skradina za 2024. g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa pomoći socijalno ugroženim osobama na području Grada Skradina za 2024. g., te je isti JEDNOGLASNO usvojen (10 nazočnih vijećnika).

Program se prilaže Zapisniku pod 12) i čini njegov sastavni dio.

**Točka 13.**

**Prijedlog Programa građenja komunalne infrastrukture**

**na području Grada Skradina u 2024.g.**

 O prijedlogu Programa građenja komunalne infrastrukture na području Grada Skradina u 2024.g., uvodno izlaganje podnijela je viša savjetnica za komunalne djelatnosti Anka Verović. Navela je kako se ovaj Program odnosi na građenje objekata i uređaja komunalne infrastrukture, odnosno: javne površine, nerazvrstane ceste, groblja, javnu rasvjetu. Isto tako, odnosi se i na građenje objekata i uređaja komunalne infrastrukture i nabavu opreme za oborinsku odvodnju, te prijevoz putnika. Kod nerazvrstanih cesta navedene su nerazvrstane ceste koje se planiraju urediti kao i izvor odakle će se uređenje financirati. Potom je otvorena rasprava.

-9-

Za riječ se javio vijećnik Slavko Skočić i rekao kako nema namjeru mijenjati program, već želi ukazati na potrebu da se kod gradnje ovakvih objekata treba posvetiti više pažnje određenim stvarima, pa je naveo za primjer kako kod gradnje i uređenja puteva u Skradinskom Polju nitko nije došao postaviti prometne znakove. Dalje je istaknuo kako je puno više potrebno surađivati s stanovnicima u onim mjestima kroz koje će proći asfalt. Naselja se razvijaju, grade se apartmani, a ceste prema pojedinim ulicama su toliko uske da se ne mogu mimoići dva automobila. Kad se planiraju radovi takve vrste, potrebno je ljude obavijestiti ili čuti njihove sugestije. Komunikacije nikad nije dovoljno i nada se da će izrečene primjedbe biti uvažene. Gradonačelnik Antonijo Brajković se zahvalio vijećniku uvažavajući izrečeno, te dodao kako kod uređenja ili gradnje nerazvrstane ceste postoje standardi koji se moraju poštivati. Taj standard kaže kako se te ceste asfaltiraju najčešće u maksimalnoj širini 3m-3,30m. Često se nema prostora jer je takva konfiguracija i ulica i puteva što bi zahtijevalo dodatna proširenja, a onda se zadire u privatnu imovinu koju nije jednostavno rješavati. Naveo je kako se pokušavaju rješavati oni temeljni infrastrukturni problemi, a to je da makadamska cesta postane asfaltna. To su obično nerazvrstane ceste koja nemaju velika opterećenja, izuzev u određenim naseljima u određeno doba godine, odnosno ljeti gdje u naseljima koja imaju više apartmana, kuća za odmor postoji pojačana frekvencija prometa. Moli ljude za strpljenje jer se ne može svugdje graditi cesta određenih profila kao da su županijske.

 Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa građenja komunalne infrastrukture na području Grada Skradina u 2024.g., te je isti JEDNOGLASNO usvojen (10 nazočnih vijećnika).

Program građenja komunalne infrastrukture na području Grada Skradina u 2024.g. prilaže se Zapisniku pod 13) i čini njegov sastavni dio.

**Točka 14.**

**Prijedlog Programa održavanja komunalne infrastrukture**

**na području Grada Skradina u 2024.g.**

Nakon uvodnog izlaganja od strane više savjetnice za komunalne djelatnosti Anke Verović, o prijedlogu Programa održavanja komunalne infrastrukture na području Grada Skradina u 2024.g., otvorena je rasprava.

 Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Programa održavanja komunalne infrastrukture na području Grada Skradina u 2024.g., te je isti JEDNOGLASNO usvojen (10 nazočnih vijećnika).

Program održavanja komunalne infrastrukture na području Grada Skradina u 2024.g. prilaže se Zapisniku pod 14) i čini njegov sastavni dio.

**Točka 15.**

**Prijedlog Odluke o porezima Grada Skradina**

O prijedlogu Odluke o porezima Grada Skradina uvodno izlaganje podnio je gradonačelnik Grada Skradina Antonijo Brajković. Naveo je kako se ovom odlukom propisuju vrste poreza Grada Skradina, obveznici plaćanja, porezna stopa i osnovica, stope i visina poreza, te drugi odgovarajući elementi za njihov obračun, način obračuna i način plaćanja poreza u skladu sa Zakonom o lokanim porezima. Sukladno navedenom zakonu i ovoj odluci, porezi Grada Skradina su: porez na potrošnju, te porez na kuću za odmor. Nakon što je obrazložio osnovne značajke pojedinog poreza, otvorena je rasprava

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o porezima Grada Skradina, te je ista JEDNOGLASNO usvojena (10 nazočnih vijećnika).

Odluka se prilaže Zapisniku pod 15) i čini njegov sastavni dio.

-10-

**Točka 16.**

**Prijedlog Odluke o visini paušalnog poreza za djelatnost iznajmljivanja**

**i smještaja u turizmu na području Grada Skradina**

O prijedlogu Odluke o visini paušalnog poreza za djelatnost iznajmljivanja i smještaja u turizmu na području Grada Skradina uvodno izlaganje podnio je gradonačelnik Grada Skradina Antonijo Brajković. Naveo je kako se ovom odlukom određuje visina paušalnog poreza po krevetu u sobama, apartmanima i kućama za odmor, smještajnoj jedinici u kampu ili kamp odmorištu, te smještajnoj jedinici u objektu za robinzonski smještaj koji se nalaze na području Grada Skradina. Visina paušalnog poreza određuje se ovisno o naselju u Gradu Skradinu u kojem se nalazi soba, apartman, kuća za odmor, smještajna jedinica u kampu ili kamp odmorištu, te smještajnoj jedinici u objektu za robinzonski turizam. Naveo je kako se kod određivanja visine paušalnog poreza razlikuju tri zone i to: za Skradin - 55,00 €, naselja: Bićine, Dubravice, Ićevo, Gračac, Krković, Lađevci, Plastovo, Piramatovci, Rupe, Skradinsko Polje, Sonković - 35,00 €, te sva ostala naselja Grada Skradina koja nisu prethodno navedena - 25,00 €.

Potom je otvorena rasprava.

 Za riječ se javio vijećnik Slavko Skočić te rekao kako treba razlikovati situacije gdje ljudi imaju jedan mali apartman od ljudi koji imaju veći broj apartmana, i koliko je vlasnik jednog malog apartmana koji radi 40-ak dana u godini opterećen davanjima. Predložio je da ukupna davanja po osnovi poreza, te plaćanja paušala za odvoz komunalnog otpada budu u razumnoj mjeri.

 Gradonačelnik Antonijo Brajković odgovorio je kako je ovo prihod Grada. Iznajmljivači imaju i dodatno opterećenje koje je prihod Turističke zajednice, odnosno paušalni porez po osnovi boravišne pristojbe koji se također plaća po krevetu i treći značajni porez, a to je povećana cijena odvoza smeća. Međutim, zakonodavac je propisao kako iznajmljivači ne mogu biti u kategoriji kućanstva, pa onda plaćaju isti paušal kao neki drugi poslovni objekti koji možda proizvode i više komunalnog otpada. Rekao je kako će vidjeti vidjeti s direktoricom komunalnog poduzeća, po uzoru na neke druge gradove, da li se mogu, na neki način, rasteretiti mali iznajmljivači. Ponovio je, kako tu postoji veći problem iz razloga što postoji jasno pravilo odnosno zakon koji prepoznaje samo dvije kategorije potrošača, odnosno kategorije kućanstva i kategorije nekućanstva.

Kako se više nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o visini paušalnog poreza za djelatnost iznajmljivanja i smještaja u turizmu na području Grada Skradina, te je ista JEDNOGLASNO usvojena (10 nazočnih vijećnika).

Odluka se prilaže Zapisniku pod 16) i čini njegov sastavni dio.

 .

**Točka 17.**

**Prijedlog Odluke** **o visini poreznih stopa godišnjeg poreza**

**na dohodak  na području Grada Skradina**

 O prijedlogu Odluke o visini poreznih stopa godišnjeg poreza na dohodak  na području Grada Skradina uvodno izlaganje podnio je gradonačelnik Grada Skradina Antonijo Brajković. Naveo je kako se ovom Odlukom utvrđuje visina poreznih stopa godišnjeg poreza na dohodak za porezne obveznike na području Grada Skradina. Porezne stope Odluke utvrđuju se na način da niža porezna stopa iznosi 20,0%, a viša porezna stopa 25,0%. Napomenuo je kako se više neće obračunavati prirez porezu na dohodak koji se plaćao po stopi od 5% na osnovicu sukladno prijašnjem Zakonu o porezu na dohodak i Pravilniku o porezu na dohodak. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o visini poreznih stopa godišnjeg poreza na dohodak  na području Grada Skradina te je ista JEDNOGLASNO usvojena (10 nazočnih vijećnika).

Odluka se prilaže Zapisniku pod 17) i čini njegov sastavni dio.

-11-

**Točka 18.**

**Prijedlog Odluke o ustrojstvu i djelokrugu Jedinstvenog upravnog odjela Grada Skradina**

O prijedlogu Odluke o ustrojstvu i djelokrugu Jedinstvenog upravnog odjela Grada Skradina, uvodno izlaganje podnijela je viša stručna suradnica za pravno-normativne poslove Paulina Radeljak. Navela je kako se ovom Odlukom uređuje osnivanje, ustrojstvo i djelokrug poslova, način upravljanja i druga pitanja od značaja za rad Jedinstvenog upravnog odjela. Usvajanjem ove Odluke, te njenim stupanjem na snagu ukidaju se dva postojeća upravna tijela, odnosno: Upravni odjel za financije, imovinsko-pravne poslove i društvene djelatnosti i Upravni odjel za gospodarstvo, komunalne djelatnosti i lokalnu samoupravu, a poslove tih odjela preuzima Jedinstveni upravni odjel. Nakon što je obrazložila pojedine članke prijedloga Odluke, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o ustrojstvu i djelokrugu Jedinstvenog upravnog odjela Grada Skradina, te je ista JEDNOGLASNO usvojena (10 nazočnih vijećnika).

Odluka se prilaže Zapisniku pod 18) i čini njegov sastavni dio.

**Točka 19.**

**Prijedlog** **Odluke o imenovanju i protezanju pojedinih**

**ulica u naselju Rupe na području Grada Skradina**

 O prijedlogu Odluke o imenovanju i protezanju pojedinih ulica u naselju Rupe na području Grada Skradina uvodno izlaganje podnijela je viša stručna suradnica za pravno-normativne poslove Paulina Radeljak. Navela je kako se ovim prijedlogom Odluke određuju imena i protezanje dviju ulica u naselju Rupe i to: ulice „Marasovići“, te ulice “Put Krstača”, a nakon provedenog postupka sukladno članku 7. stavka 2. Zakona o naseljima („Narodne novine“, broj 39/22), članka 2. stavka 7. i članka 3. stavka 3. Odluke o načinu, postupku i kriterijima za imenovanje ulica, trgova i naselja na području grada Skradina („Službeni vjesnik Šibensko-kninske županije“, broj 15/23). Dalje je navela kako je dana 23. studenoga 2023.g. zaprimljeno Mišljenje Povjerenstva za standardizaciju geografskih imena na podneseni zahtjev od strane gradonačelnika Grada Skradina radi davanja mišljenja na prijedlog naziva dviju ulica („Marasovića ulica“ i „Put Krstača“) u Gradu Skradinu, naselju Rupe. Nakon cjelokupne stručne analize predmetnog zahtjeva Povjerenstvo je mišljenja kako je predloženo imenovanje ulica u Gradu Skradinu, naselju Rupe primjereno te je djelomično u skladu s Preporukama za standardizaciju geografskih imena u Republici Hrvatskoj – imenovanje naselja, ulica i trgova, odnosno Povjerenstvo je mišljenja da je preporučeni normativni oblik za imenovanje ulice prema obiteljskim prezimenima množinski oblik Marasovići, a ne kako je u zahtjevu navedeno „Marasovića ulica“. Što se tiče prijedloga naziva ulice „Put Krstača“, Povjerenstvo je dalo pozitivno mišljenje. Sukladno Mišljenju Povjerenstva utvrđen je prijedlog Odluke o imenovanju i protezanju pojedinih ulica u naselju Rupe na području Grada Skradina. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o imenovanju i protezanju pojedinih ulica u naselju Rupe na području Grada Skradina te je ista JEDNOGLASNO usvojena (10 nazočnih vijećnika).

Odluka se prilaže Zapisniku pod 19) i čini njegov sastavni dio.

-12-

**Točka 20.**

**Prijedlog Odluke o redu na pomorskom dobru**

 Nakon uvodnog izlaganja od strane po ovlaštenju gradonačelnika pročelnice Upravnog odjela za gospodarstvo komunalne djelatnosti I lokalnu samoupravu Anite Ivić o prijedlogu Odluke o redu na pomorskom dobru, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o redu na pomorskom dobru te je ista JEDNOGLASNO usvojena (10 nazočnih vijećnika).

Odluka se prilaže Zapisniku pod 20) i čini njegov sastavni dio.

**Točka 21.**

**Prijedlog Plana upravljanja pomorskim dobrom na području**

**Grada Skradina za razdoblje 2024.-2028. Godine**

Nakon uvodnog izlaganja od strane više stručne suradnice za pravno-normativne poslove Pauline Radeljak o prijedlogu Plana upravljanja pomorskim dobrom na području Grada Skradina za razdoblje 2024.-2028. Godine, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Plana upravljanja pomorskim dobrom na području Grada Skradina za razdoblje 2024.-2028. Godine, te je isti JEDNOGLASNO usvojen (10 nazočnih vijećnika).

Plan se prilaže Zapisniku pod 21) i čini njegov sastavni dio.

**Točka 22.**

**Prijedlog Odluke o izmjeni Odluke o utvrđivanju mjerila za sudjelovanje**

**roditelja u cijeni programa Dječjeg vrtića Skradin**

Gradsko vijeće Grada Skradina JEDNOGLASNO je donijelo Odluku o izmjeni Odluke o utvrđivanju mjerila za sudjelovanje roditelja u cijeni programa Dječjeg vrtića Skradin kojom se mijenja članak 4. Stavak 6. Odluke na način da isti glasi: “U utvrđenoj ekonomskoj cijeni programa roditelji/skrbnici participiraju s 24,14% dok osnivač ustanove sudjeluje u razlici ekonomske cijene u visini od 75,86% iz svog proračuna.“

Odluka se prilaže Zapisniku pod 22) i čini njegov sastavni dio.

**Točka 23.**

**Prijedlog Analize stanja sustava civilne zaštite Grada Skradina za 2023.g.**

O prijedlogu Analize stanja sustava civilne zaštite Grada Skradina za 2023. g., uvodno izlaganje podnijela je po ovlaštenju gradonačelnika pročelnica Upravnog odjela za gospodarstvo, komunalne djelatnosti i lokalnu samoupravu Anita Ivić. Navela je kako Analiza navodi što se u 2023. g. događalo na području Grada Skradina glede civilne zaštite. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Analize stanja civilne zaštite Grada Skradina za 2023.g, te je ista JEDNOGLASNO usvojena (10 nazočnih vijećnika).

Analiza se prilaže Zapisniku pod 23) i čini njegov sastavni dio.

-13-

**Točka 24.**

**Prijedlog Godišnjeg plana razvoja sustava civilne zaštite Grada Skradina u 2024. g.**

O prijedlogu Godišnjeg plana razvoja sustava civilne zaštite Grada Skradina u 2024. g., uvodno izlaganje podnijela je po ovlaštenju gradonačelnika pročelnica Upravnog odjela za gospodarstvo, komunalne djelatnosti i lokalnu samoupravu Anita Ivić. Navela je kako se Godišnji plan temelji na Analizi stanja sustava civilne zaštite Grada Skradina, a sukladno Procjeni rizika od velikih nesreća za Grad Skradin, razmjeru opasnosti i prijetnji od mogućih većih nesreća i katastrofa, kao i potrebi razvoja cjelokupnog sustava civilne zaštite na području Grada Skradina. Potom je otvorena rasprava.

Kako se nitko nije javio za riječ, predsjednica Gradskog vijeća Nadija Zorica stavila je na glasovanje Prijedlog Godišnjeg plana razvoja sustava razvoja sustava civilne zaštite Grada Skradina u 2024. g., te je isti JEDNOGLASNO usvojen (10 nazočnih vijećnika).

Godišnji plan razvoja sustava prilaže se Zapisniku pod 24) i čini njegov sastavni dio.

**Točka 25.**

**Prijedlog Zaključka o usvajanju Procjene ugroženosti od požara Grada Skradina**

**i Plan zaštite od požara za Grad Skradin (Usklađivanje)**

Gradsko vijeće Grada Skradina JEDNOGLASNO je donijelo Zaključak o usvajanju Procjene ugroženosti od požara Grada Skradina i Plan zaštite od požara za Grad Skradin (Usklađivanje). (10 nazočnih vijećnika)

Zaključak se prilaže Zapisniku pod 25) i čini njegov sastavni dio.

**Točka 26.**

**Prijedlog Zaključka o davanju prethodne suglasnosti na Financijski plan za 2024. godinu s projekcijom financijskog plana za 2025. i 2026. godinu Gradske knjižnice Ivan Pridojević Skradin**

Nakon uvodnog izlaganja od strane više stručne suradnice za financijske i računovodstvene poslove Marije Grozdanić o prijedlogu Financijskog plana za 2024.g. s Projekcijom financijskog plana za 2025. i 2026. godinu Gradske knjižnice „Ivan Pridojević“ Skradin, otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Zaključka o davanju suglasnosti na Financijski plan za 2024.g. s Projekcijom financijskog plana za 2025. i 2026. godinu Gradske knjižnice „Ivan Pridojević“ Skradin, te je isti JEDNOGLASNO usvojen (10 nazočnih vijećnika).

Zaključak se prilaže Zapisniku pod 26) i čini njegov sastavni dio.

Sjednica je završena u 12,35 sati.

**ZAPISNIK SASTAVILA**

Paulina Radeljak, v.r. **GRADSKO VIJEĆE**

 **GRADA SKRADINA PREDSJEDNICA**

 Nadija Zorica, v.r.